stanford-oval/wikipedia huggingface dataset:
קרונגה
היסטוריה

כלים פרה-היסטוריים ושרידי הומינידים שהתגלו, במחוז הצפוני של מלאווי, קרונגה, מספקים הוכחה נוספת לכך שייתכן שהאזור היה ערש המין האנושי. פרופסור פרידמן שרנק (גר') מאוניברסיטת גתה בפרנקפורט אמר לסוכנות הידיעות רויטרס ששני סטודנטים שחפרו באתר הפרה היסטורי ליד קרונגה בספטמבר 2009 גילו כלים פרהיסטוריים ושן של הומיניד. "הגילוי האחרון של כלים פרהיסטוריים ושרידים של הומינידים מספקים הוכחה נוספת לתיאוריה שעמק השבר הסורי אפריקאי, באזור זה של אפריקה ובמיוחד באתר החפירות ליד קרונגה יכולים להיחשב לאזור ערש האנושות." האתר מכיל גם כמה משרידי הדינוזאורים הקדומים ביותר שחיו בין 100 ל־140 מיליון שנה לפני הספירה וההומינידים המוקדמים שחיו לפני יותר מ־6 מיליון שנה. התגלית הייתה באתר חפירות מלמה ( Malema ) הנמצא כ־10 קילומטרים מקרונגה.
בחפירות בשכבה הפרהיסטורית העדכנית ביותר בשנת 2018, באזור קרונגה, נמצא שפע של חומרים ארכאולוגיים מהתקופות הפליסטוקן וההולוקן המתוארכים במיוחד לתקופות האבן התיכונה ומאוחר יותר, כמו גם לתקופת הברזל.
בין השנים 1887–1889 התקיים קרב קרונגה (אנ') בחלק הצפוני של אגם מלאלווי בין הנציגים הסקוטים והאירופים של חברת האגמים האפריקאים וחלקים מבני שבט נגונדה (אנ') מצד אחד וסוחרים ערבים סוואהילים ובני שבט טומבוקה מצד שני.
זמן מה לפני 1877 שימשה קרונגה כמעוזו של מלוזי, שהיה עבד ערבי מפורסם. בשנת 1883 נפתחה שם תחנת מסחר בריטית, שהיוותה את הבסיס לעיר המודרנית קרונגה. החוקר הבריטי סר הארי ג'ונסטון (אנ') רכש את המקום בשנת 1895 ועצר את סחר העבדים בחוף המערבי של אגם ניאסה. בשלב זה קרונגה הפכה למרכז מסחרי וחקלאי חשוב. על פי לונלי פלאנט, בשנת 2018 העיר קרונגה נמצאת עדיין תחת השפעה השפה הסוואהילית-ערבית".
ב־11 ביולי 2008 מכרה קיילקרה (אנ') שליד קרונגה חגג 1.5 מיליון שעות של כריית אורניום ללא תאונות. "אנליסטים" טוענים כי מדובר בהישג נדיר. בעבר היו ויכוחים וביקורות אודות המכרה בשל החשיפה של העובדים במקום לקרינה רדיו-אקטיבית.
בדצמבר 2009 האזור ספג שורה של רעידות אדמה (אנ').
גאוגרפיה

קרונגה נמצאת בגובה של 478 מטרים על החוף המערבי של אגם ניאסה. העיר נמצאת במרחק 27.8 קילומטרים מקנן נגומבה, 18 קילומטרים מקאפורו, 42.6 קילומטרים מקילונדו ו-12.1 קילומטרים מלופמבה.
בעיר יש שדה תעופה בעל מסלול באורך 1,500 מטרים, בתי חולים, בתי ספר יסודיים ותיכוניים. בעיר מתקיים שוק שבועי, ישנם כמה סופרמרקטים, סניף דואר וכמה בנקים. קרונגה נמצאת על הכביש המהיר מזוזו (אנ') - צ'יטיפה (אנ'). מעבר הגבול לטנזניה, נמצא כשעת נסיעה מהעיר ונסגר כל לילה. העיר מביה בטנזניה נמצאת במרחק כ־115 קילומטרים מעבר לגבול מקרונגה.
דמוגרפיה

| שָׁנָה | אוכלוסייה  |
| --- | --- |
1977: 11,873
1987: 19,667
1998: 27,811
2008: 40,334
2018: 61,609
דמוגרפיה > שפות

השפה הרשמית במלאווי היא אנגלית אבל שפת טומבוקה (אנ') היא השפה נפוצה בקרונגה הן בבית והן בבית הספר. קרונגה ידועה כ"אי של השפה ותרבות טומבוקה".
כלכלה

כלכלת האזור מבוססת על דיג, ייצור כותנה, אורז, תירס, תה, קפה וגידול בעלי חיים, לאורך האגם, בצדו המערבי. תושבי קרונגה תלויים בדיג לקיומם.
בקורנגה נמצאת סוכנות השיווק החקלאית הממלכתית ADMARC. מחוז קרונגה משגשג יחסית, שכן קרקעותיו דשנות יותר מאשר בדרום וכמות גשמים השנתית גבוהה יותר. קארונגה היא עיר חקלאית, השוכנת במישור פורה.
חברת האנרגיה Paladin Energy Ltd האוסטרלית מתחזקת את מכרה האורניום המיועד לייצוא שנמצא בקיילקרה הסמוכה, על הכביש לצ'יטיפה. פעילות החברה הוביל לשינויים ניכרים בעיר. לדוגמה, סלילת מסלול ההמראה בנמל התעופה קארונגה, שממנו מייצאים את האורניום ישירות, דבר שהיא לגידול של מספר הבנקים המקומיים משניים ליותר מחמישה.
אקלים

האקלים של קרונגה מסווג כטרופי. הקיץ גשום בהרבה מהחורפים בקרונגה. האקלים כאן מסווג כ- Aw על ידי מערכת Köppen-Geiger . בקרונגה הטמפרטורה השנתית הממוצעת היא 25.6 ° C.
| אקלים בקרונגה   Karonga   בממוצע בין השנים 1961 לבין 1990> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בקרונגה   Karonga   בממוצע בין השנים 1961 לבין 1990> ינואר.29.6.21.8.132.3 | אקלים בקרונגה   Karonga   בממוצע בין השנים 1961 לבין 1990> פברואר.29.6.21.7.120 | אקלים בקרונגה   Karonga   בממוצע בין השנים 1961 לבין 1990> מרץ.29.3.21.5.206 | אקלים בקרונגה   Karonga   בממוצע בין השנים 1961 לבין 1990> אפריל.29.21.3.130 | אקלים בקרונגה   Karonga   בממוצע בין השנים 1961 לבין 1990> מאי.28.7.19.9.19.4 | אקלים בקרונגה   Karonga   בממוצע בין השנים 1961 לבין 1990> יוני.27.6.19.9.0.8 | אקלים בקרונגה   Karonga   בממוצע בין השנים 1961 לבין 1990> יולי.27.3.17.0.8 | אקלים בקרונגה   Karonga   בממוצע בין השנים 1961 לבין 1990> אוגוסט.28.3.17.6.0.3 | אקלים בקרונגה   Karonga   בממוצע בין השנים 1961 לבין 1990> ספטמבר.30.6.19.4.0 | אקלים בקרונגה   Karonga   בממוצע בין השנים 1961 לבין 1990> אוקטובר.32.5.21.9.1.3 | אקלים בקרונגה   Karonga   בממוצע בין השנים 1961 לבין 1990> נובמבר.32.4.23.39.4 | אקלים בקרונגה   Karonga   בממוצע בין השנים 1961 לבין 1990> דצמבר.30.5.22.4.149 | אקלים בקרונגה   Karonga   בממוצע בין השנים 1961 לבין 1990> שנה.29.6.20.4.799.3 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: NOAA.
אמנות ותרבות

מרכז התרבות והמוזיאונים קרונגה (אנ') מהווה האטרקציה הפופולרית ביותר בקרונגה. במוזיאון נמצא שלד של הדינוזאור מלאויזאורוס (אנ'), מאובן בן 150 מיליון שנה שהתגלה 45 קילומטרים דרומית לקרונגה. במוזיאון קיים מיצג שכותרתו "מדינוזאורים לדמוקרטיה", המתאר את ההיסטוריה של האזור.
תחבורה

בקרונגה נמצא נמל התעופה קרונגה המיועד לטיסות פנים ובשעות היום בלבד המתבצעות על ידי חברת התעופה אייר מלאווי (אנ'). בעיר מופעלים קווי אוטובוסים נוסעים למזוזו וחזרה וממפרץ נקטה לקרונגה.
לקריאה נוספת

Baldauf, Richard B.; Kaplan, Robert B. (2004). Language Planning and Policy in Africa: Botswana, Malawi, Mozambique and South Africa. Vol. 1. Multilingual Matters. ISBN 1-85359-725-2. OCLC 56751169.
Murphy, Alan; Armstrong, Kate; Firestone, Mathew D.; Fitzpatrick, Mary (2007). Southern Africa: Join the Safari. Lonely Planet. ISBN 978-1-74059-745-6. OCLC 76936284.
Wright, David (2014). "Renewed geoarchaeological investigations of Mwanganda's Village (Elephant Butchery Site), Karonga, Malawi". Geoarchaeology. 29 (2): 98–120. doi:10.1002/gea.21469.
J. M. Kalinga: A History of the Ngonde Kingdom of Malawi. Mouton, Berlin/ New York/ Amsterdam 1985, ISBN 3-11-009627-7.
הערות שוליים

↑  מפקד האוכלוסין לשנת 2018
↑  לפי אתר knoema
↑  Banda, Mabvuto (23 באוקטובר 2009). "Malawi could be the cradle of humankind". Science. Reuters. נבדק ב-31 באוגוסט 2014. {{cite news}}:  (עזרה)
↑  Wright, David K. (2014). "Renewed Geoarchaeological Investigations of Mwangandas Village (Elephant Butchery Site), Karonga, Malawi". Geoarchaeology. 29 (2): 98–120. doi:10.1002/gea.21469.
↑  Owen J. M. Kalinga, The Karonga War: commercial rivalry and politics of survival, The Journal of African History 21, 1980-04, עמ' 209–218 doi: 10.1017/S002185370001817X
1 2 3 4 5 6  "Karonga". Encyclopædia Britannica. 2008. נבדק ב-8 באוגוסט 2008. {{cite encyclopedia}}:  (עזרה)
↑  Murphy, Alan; Armstrong, Kate; Firestone, Mathew D.; Fitzpatrick, Mary (2007). Southern Africa: Join the Safari. Lonely Planet. ISBN 978-1-74059-745-6. OCLC 76936284. P. 159
1 2  Tayanjah, Francis; Namwaza, Gerald (11 ביוני 2008). "Government applauds Kayelekera on safety". The Daily Times. {{cite news}}:  (עזרה)
↑  "Torn Between the Lure And Danger of Uranium". UN Integrated Regional Information Networks. AllAfricaaccessdate=2008-08-08. 6 בספטמבר 2007. {{cite web}}:  (עזרה)
1 2  "Maps, Weather, and Airports for Karonga, Malawi". FallingRain Genomics. נבדק ב-21 ביוני 2008. {{cite web}}:  (עזרה)
↑  "World Gazetteer: Malawi: largest cities and towns and statistics of their population". World Gazetteer. אורכב מ-המקור ב-27 בספטמבר 2007. נבדק ב-8 ביולי 2008. {{cite web}}:  (עזרה)
↑  "2018 Population and Housing Census Main Report" (PDF). Malawi National Statistical Office. Retrieved 25 December 2019.
↑  Malawi: Cities, Towns & Urban Localities
↑  Baldauf, Richard B.; Kaplan, Robert B. (2004). Language Planning and Policy in Africa: Botswana, Malawi, Mozambique and South Africa 1. Multilingual Matters. ISBN 1-85359-725-2. OCLC 56751169. p.134
↑  Baldauf, Richard B.; Kaplan, Robert B. (2004). Language Planning and Policy in Africa: Botswana, Malawi, Mozambique and South Africa 1. Multilingual Matters. ISBN 1-85359-725-2. OCLC 56751169. p.88
↑  http://en.climate-data.org/location/926117/
↑  "Karonga Climate Normals 1961–1990". National Oceanic and Atmospheric Administration. (באנגלית) Retrieved 13-8-2021.
↑  Karonga	Climate	Profile Retrieved 24 July 2021.
1 2 3  Murphy, Alan; Armstrong, Kate; Firestone, Mathew D.; Fitzpatrick, Mary (2007). Southern Africa: Join the Safari. Lonely Planet. ISBN 978-1-74059-745-6. OCLC 76936284. P. 177
↑  a-z World Airports, accessed 9 August 2008
↑  Murphy, Alan; Armstrong, Kate; Firestone, Mathew D.; Fitzpatrick, Mary (2007). Southern Africa: Join the Safari. Lonely Planet. ISBN 978-1-74059-745-6. OCLC 76936284. PP. 188-233
| --- | --- |
בקרת זהויות :  NLI: 987007550542305171 
Edicas Nachinga ונכדיה בקרונגה, 2010
מרכז התרבות ומוזיאון הדינזורים בקרונגה
שלד מלאויזאורוס במוזיאון הדינזורים בקרונגה
שאפור השלישי

שאפור השלישי (בפרסית: شاپور سوم; ידוע גם בשם שבור השלישי) היה המלך ה-12 בשושלת הסאסאנית בין השנים 383–388. הוא עלה לשלטון אחרי דודו, ארדשיר השני, וניסה לבלום את מעורבותם האלימה של אנשי האצולה בשלטון.
בתקופת שלטונו של שאפור השלישי נחתם הסכם ידידות עם האימפריה הרומית שבו נקבע כי ארמניה תחולק בין שתי הממלכות, החלק המערבי בחסות רומא והחלק המזרחי - הגדול יותר- בחסות פרס. בראש מדינת החסות הרומית עמד ארשק השלישי ובראש מדינת החסות הפרסית עמד ח'וסרו הרביעי, נוצרי מארמניה.
שאפור השלישי מלך חמש שנים בלבד. הוא מת כתוצאה מנפילת אוהל גדול עליו, שקרס לאחר שכמה אצילים חתכו את החבלים שהחזיקו אותו.
התבליט בטאק בוסתאן

שאפור השלישי הונצח בתבליט סלע בטאק בוסתאן בו נראים שאפור השני ושאפור השלישי זה לצד זה בדמויות כמעט זהות לחלוטין. ליד כל דמות יש כתובת בפהלווי המזהה אותה.
הערות שוליים

↑  Parvaneh Pourshariati, Decline and Fall of the Sasanian Empire: The Sasanian-Parthian Confederacy and the Arab Conquest of Iran, Tauris 2008, p. 58.
↑  Pourshariati, Decline and Fall of the Sasanian Empire, p. 58.
שאפור השני ושאפור השלישי, טאק בוסתאן
שאנדור ברטה (רוקח)

| --- | --- |
אין תמונה חופשית
 לידה:  28 במאי 1890 אוראדיה, האימפריה האוסטרו-הונגרית 
 נרצח:  7 באוגוסט 1944 (בגיל 54) גרמניה הנאצית אושוויץ, גרמניה הנאצית 
 
שאנדור ברטה (בהונגרית: Barta Sándor; אוראדיה, 28 במאי 1890 – אושוויץ, 7 באוגוסט 1944) היה רוקח, סופר, מחנך הונגרי-יהודי, שנרצח בשואה.
קורות חיים

ברטה סיים את לימודיו בקלוז'-נאפוקה עם הסמכה לרוקחות, תחילה עבד כרוקח בגלינצה ואחר כך בקובסנה. בשם "תיאטרון אוהבי האומנות" (קובסנה, 1928) פורסמו על ידו סצנות רבות מחיי הכפר. הספר "יהודה החדשה", שנכתב על ידו והזהיר נגד הסכנה הפשיסטית היה רומן האוטופי (קלוז'-נאפוקה, 1938), בו הוא מחפש אחר ארץ מולדת חדשה ליהודים ביבשת לא ידועה, הובא לדפוס על ידי לאסלו סטויקה על סמך רשימותיו של ברטה.
ספרו

Uj Judea. Utópia. Barta Sándor regénye; előszó Hamvas Lázár, sajtó alá rend. Sztojka László; Fraternitas, Cluj [Kolozsvár], 1938
יהודה החדשה. רומן מאת שאנדור ברטה. דברי פתיחה מאת לזר המוואש. עריכה לדפוס על ידי לאסלו סטויקה. קלוז'-נפוקה, 1938.
ספרות עליו

מוזס כהנא: תחת בדוי של מיקלוש קבש: שאנדורקה ברטה ושאנדור ברטה. פורסם בכתב העת קורונק (תקופתנו) 1939
Köves Miklós álnéven Kahána Mózes: Barta Sándorka és Barta Sándor. Korunk, 1939/2
לקריאה נוספת

לקסיקון הספרות ההונגרית ברומניה. שאנדור ברטה. Romániai magyar irodalmi lexikon: Szépirodalom, közírás, tudományos irodalom, művelődés I. (A–F). Főszerk. Balogh Edgár. Bukarest: Kriterion. 1981
שאיפ אמרלהו

| --- | --- |
אין תמונה חופשית
 לידה:  13 באפריל 1962 (בן 62) 
 מדינה:  אלבניה 
 שפות היצירה:  אלבנית 
 
שאיפ אמרלהו (באלבנית: Shaip Emërllahu;‏ נולד ב-13 באפריל 1962) הוא משורר אלבני.
שאיפ אמרלהו נולד בשנת 1962 בכפר טרבוש (Trebosh), שבקרבת העיר טטובה (בצפון-מערב מקדוניה, אז חלק של יוגוסלביה) ולמד שפה וספרות אלבנית באוניברסיטת פרישטינה (קוסובו). עד כה פרסם את ספרי השירה "הטבלת השנים" (1994), "המיזם השבור" (1997) ו"מות זעום" (2001). בשנת 2000 ראה אור ספרו "...גם אנחנו מעידים" על מעשי הטבח בקוסובו. אמרלהו כותב שירה ומסות ועובד כעורך הדפים הספרותיים של אחד העיתונים היוצאים לאור בסקופיה, בירת מקדוניה. זאת בנוסף לכהונת פרופסור באוניברסיטה בטטובה.
רבים משיריו מתייחסים למצב המיעוט האלבני בבלקן.
רנה קלינוב

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1922 ברלין, גרמניה גרמניה
 פטירה:  2016  (בגיל 94 בערך) כברי, ישראל ישראל
 מדינה:  ישראל 
 תאריך עלייה:  1933
 אירועים משמעותיים:  עלייה לארץ ישראל (1933) 
 מעסיק:  הוצאת הקיבוץ המאוחד
 מקום לימודים:  אוניברסיטת תל אביב
 שפות היצירה:  עברית 
 תקופת הפעילות:  1939–2016 (כ־77 שנים)
 בן זוג:  משה (הלמוט) בלום
 צאצאים:  3
 
רינה (רנה) קלינוב (1922 – 2016) הייתה משוררת, מתרגמת ועורכת ספרים ישראלית, ילידת ברלין. עבדה שנים רבות כעורכת בהוצאת הקבוץ המאוחד. גרה רוב חייה בקיבוץ כברי שם גם עסקה בחקלאות וטיפול בגיל הרך.
קלינוב פרסמה שירים בכתבי עת, פרסמה שני ספרי שירה, ספר עיון אחד ותרגמה ספרים רבים וידועים. בנוסף ערכה עשרות ספרים, הוסיפה מבואות ואחרית דבר וכתבה מאמרי דעה וביקורת בעיתונים.
ביוגרפיה

קלינוב נולדה בברלין שבגרמניה ב-1922, להורים יוצאי אוקראינה. אביה, ישעיהו קלינוב  היה עיתונאי ששימש ככתב של עיתוני יידיש ברחבי העולם ושל “הארץ” בעברית, והיה מיודד עם ז’בוטינסקי שהעסיקו בעיתונו. ב-1948 מונה לראש המינהל לעיתונות, הסברה, שידור וקולנוע במשרד הפנים. אמה, רחל, למדה הוראה אך עסקה בעיקר באירוח. הבית שימש מקום מפגש ליהודים מרוסיה ששהו בגרמניה – שחקנים, סופרים ועוד חשובים. ב-1929 נולדה אחותה הצעירה רות קלינוב (פרופסור לכלכלה 1929–2015).
ב-1933 עלתה לישראל עם משפחתה, כאשר הוריה ברחו מאימת הנאצים. בישראל התיישבה המשפחה בתל אביב. אביה מצא עבודה כמזכיר מערכת של עיתון “הארץ” וקלינוב נשלחה ללמוד בבית ספר לבנות: ”ביה”ס לדוגמה” על שם הנרייטה סאלד הסמוך לסמינר לוינסקי. בתחילת כיתה ח’ הצטרפה לתנועת ”המחנות העולים”. עם סיום ביה”ס היסודי עברה ללמוד בגימנסיה הרצליה. בסוף שנות ה-30 בעודה בתיכון עברה עם משפחתה לירושלים בעקבות עבודתו של אביה. ב-1940 סיימה תיכון ועברה לגור בקיבוץ יגור על מנת להכשיר עצמה לחיי חקלאות ולהגשים את חלומה עוד מגרמניה לגור בקיבוץ.
קלינוב החלה לפרסם ראשוני שיריה ב-1939 בעיתונות מחנות-העולים ואחר כך בעיתונות הספרותית כגון בעיתונים "שדמות" ו"מבפנים".
ב-1941 עברה להתגורר בקיבוץ בית הערבה בו גרה עד 1945. שנה לאחר מכן, ב-1942 נשלחה קלינוב לקורס אלחוטאים, היה זה קורס משותף להגנה ולפלמ”ח. קלינוב צורפה לצוות מפעילי תחנת הרדיו הסודית של בית הערבה. על מנת לשמור על סודיות היא עברה לגור בביתו של מזכיר הקיבוץ ואשתו, שם הייתה תחנת השידור מוסתרת.
ב-1945 גויסה על ידי אליהו גולומב על מנת להפעיל תחנת רדיו רזרבית לתקשורת עם אוניות מעפילים. התחנה הייתה ממוקמת בגן מנשה, במקום שהיה גם תחנת ניסיונות לגידול פירות. הכיסוי לשהותה בתחנה היה "עוזרת בית", והיא אכן עזרה גם בניקיונות, למדה לחלוב עיזים ולגבן גבינות, ולקצור בחרמש. בתקופה זו היא גם למדה ערבית מבני שבט בדואי ששכן בסמוך. לאחר שנה חזרה לבית הערבה, שם עבדה בגן הירק ובבתי ילדים, והמשיכה להיות פעילה בתחנת האלחוט בקיבוץ. עם פרוץ מלחמת העצמאות, פונו כל יושבי בית הערבה והמשפחה עברה לגור בקיבוץ שפיים. ב-1949, בעקבות הפילוג בקיבוצים עברו לגור בקיבוץ כברי. בכברי עסקה בחקלאות ובהוראת ילדי עולים.
החל משנות ה-60 עבדה קלינוב כעורכת בהוצאת הקיבוץ המאוחד, בה עבדה עד סוף ימיה, במשך למעלה מ-50 שנה. היא ליוותה סופרים כגון אהרון אפלפלד, דליה רביקוביץ, חיים גורי, גרשון שקד ורבים אחרים. היא הייתה אחראית על העריכה וההוצאה לאור של מבחר כתבי ולטר בנימין בשנות ה-80 שלא היה מוכר לקהל הישראלי.
בשנים 1977–1980, בגיל  55 למדה פילוסופיה באוניברסיטת תל אביב.
קלינוב נפטרה ב-2016 ונקברה בקיבוצהּ – כברי.
חיים אישיים

ב-1945 בגיל 22, נישאה למשה (הלמוט) בלום בבית הערבה. לזוג נולדו 3 ילדים: ערן, רפי והגר בלום. השניים התגרשו ב-1955.
ספריה > ספרי שירה

1958 “על פתח ביתי” – הוצאת הקיבוץ המאוחד
1969 “בטרם חדשות” – הוצאת הקיבוץ המאוחד
ספריה > ספרי עיון

1970 – קהילת סלוניקי – קהילות ישראל בגולה – הוצאת משרד החינוך והתרבות
ספרים בתרגומה

קלינברג תרגמה מאנגלית, יידיש וגרמנית לעברית
דמיאן / הרמן הסה (תל אביב: הוצאת צ. לינמן, 1942)
הלב הגאה: רומן / פרל בק (תל אביב: מסדה, תש"ו 1946)
הטיפול בתינוק ובילד / בנימין ספוק (הוצאת סטימצקי, 1965)
על כלבים, חתולים ושאר ידידים / רודולף ורודולפינה מנצל ( הוצאת הקבוץ המאוחד, 1968)
חיות הבר אשר ידעתי: עם 200 ציורים / מאת ארנסט סטון תומפסון (תל אביב: הוצאת הקיבוץ המאוחד, 1966)
חיי ואני / יוחנן רטנר (הוצאת שוקן, 1978)
הקוסם מארץ אופ / אד אמברלי (תל אביב: הוצאת הקיבוץ המאוחד, תש"ם 1980)
אמה / ג'יין אוסטן (תל אביב: הוצאת הקיבוץ המאוחד, 1982)
דפי אספרן / הנרי ג'יימס (1888, תורגם ב-1990, הוצאת הקיבוץ המאוחר)
הערות שוליים

↑  דוד תדהר (עורך), "ישעיהו קלינוב", באנציקלופדיה לחלוצי הישוב ובוניו, כרך ג (1949), עמ' 1515
↑  רנה קלינוב | שלכת, ‏2016-12-16
↑  ⁨הוצאת הקיבוץ המאוחד- ספרים חדשים | ⁨על המשמר⁩ | 31 אוקטובר 1958 | אוסף העיתונות | הספרייה הלאומית, באתר www.nli.org.il
↑  ⁨הוצאת הקיבוץ המאוחד- ספרים חדשים | ⁨מעריב⁩ | 25 אפריל 1969 | אוסף העיתונות | הספרייה הלאומית, באתר www.nli.org.il
| --- | --- |
בקרת זהויות :  NLI: 987007313481105171  BnF: cb17917328s (data)  GND: 119947553X  ISNI: 0000 0000 6697 3607  LCCN: n87873157  NTA: 249981734  VIAF: 18748207   WorldCat (עם VIAF): 18748207
רחוב 34

| --- | --- |

 מידע כללי
 אורך:  2 מיל 
 מיקום
 עיר:  מנהטן 
 רחובות מסתעפים:  השדרה החמישית 
 קואורדינטות:  40°45′02″N 73°59′23″W﻿ / ﻿40.7506°N 73.9896°W﻿ / 40.7506; -73.9896
 www.34thstreet.org
  מפת מיקום  מפה מפורטת   (למפת מנהטן מוגדלת) רחוב 34(למפת מנהטן רגילה) רחוב 34  he tabBackground:;tabBorder:#aaa;defaultTab:0;
 
בניין האמפייר סטייט.
רחוב 34 הוא רחוב ראשי ברובע מנהטן של העיר ניו יורק במדינת ניו יורק שבארצות הברית. הרחוב חוצה את האי מנהטן ממזרח למערב, ומקשר בין מנהרת לינקולן (המובילה לניו ג'רזי) במערב האי לבין מנהרת קווינס מידטאון (המובילה לרובע קווינס) במזרח האי.
אתרים בעלי חשיבות

בקצהו המערבי של הרחוב, לגדת נהר ההדסון ממוקם מרכז הכנסים ג'ייקוב ק. ג'אוויטס. בהמשך הרחוב לכיוון מזרח, עובר הרחוב דרך שכונת "מטבח הגיהנום" שנודעה בעבר לשמצה. במפגש הרחוב עם השדרה השמינית ממוקמת תחנת פן, בצידו הדרומי של הרחוב, המשמשת אחת משתי תחנות הרכבת העיקריות של ניו יורק, ולמולה נמצא המדיסון סקוור גארדן.
בהמשך הרחוב, בין ברודוויי והשדרה השביעית ישנן מספר חנויות כולבו גדולות ובהן מייסיס, הנחשבת לאחת החנויות הגדולות בעולם. חנות זו הונצחה בסרט "נס ברחוב 34" המתאר אותה, ומוקרן מידי חג המולד בתחנות טלוויזיה רבות, ונעשו לו גרסאות רבות, ואף הוצג כמחזמר. הסרט מציג, בין היתר, את תהלוכת יום ההודייה של מייסיס - תהלוכה שנתית המסתיימת ברחוב 34, בסמוך לחנות.
בהמשכו, מזרחה, עובר הרחוב דרך כיכר הראלד, ודרך השכונות קיפס ביי ומריי היל. במפגש הרחוב עם השדרה החמישית ניצב האמפייר סטייט בילדינג - המבנה הגבוה ביותר בניו יורק (עד לבנייתו של מגדל החירות). כמו כן נמצאת לצד הרחוב קתדרלת וארטאן הקדוש.
הרחוב מסתיים במזרח האי מנהטן, לגדת איסט ריבר, במפגש הרחוב עם דרך FDR.
רסלמניה 9

| רסלמניה 9>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: ‏WWF
תאריך: 4 באפריל 1993
עיר: פרדייס, נבדה
אולם: מלון סיזרס פאלאס
מספר צופים: 16,891
סיסמה פרסומית: The Biggest Stars In The World !Are Coming To Las Vegas
סדרת אירועי שלם וצפה של ה-WWE
| רויאל ראמבל | רסלמניה 9 | מלך הזירה |
סדרת אירועי רסלמניה
| 8 | רסלמניה 9 | 10 |
רסלמניה 9 (או בשמו המוכר יותר WrestleMania IX), אשר הופץ בישראל תחת השם "שגעון ההיאבקות 9", היה אחד מאירועי השלם וצפה של ארגון ההיאבקות האמריקאי, ה-WWF. האירוע נערך ב-4 באפריל 1993, במלון סיזרס פאלאס (אנ') שבפרדייס, נבדה והיה לאירוע הרסלמניה הראשון שנערך מחוץ לאולם סגור.
האירוע

באירוע התרחשו שני קרבות מרכזיים, בראשון נערך קרב על אליפות העולם במשקל כבד של ה-WWF בין האלוף המכהן ברט הארט לבין זוכה קרב הרויאל ראמבל 1993, יוקוזונה; הקרב המרכזי השני התמקד בחזרתו של האלק הוגן שעזב את ה-WWF לאחר רסלמניה 8, אך חזר לקרב על אליפות הזוגות העולמית יחד עם ברוטוס ביפקייק (אנ') נגד "כסף בע"מ" שכללה את טד דיביאסי ומייק רוטונדה.
בקרב על האליפות הבין יבשתית בין האלוף שון מייקלס לטטנקה. טטנקה ניצח בקרב בכך שמייקלס נשאר מחוץ לזירה מעבר לזמן המותר וכתוצאה מכך שמר על התואר.
קרב נוסף על אליפות הזוגות בין האלופים, טד דיביאסי וארווין אר שייסטר, לבין האלק הוגאן וברוטוס ביפקייק. דיביאסי וארווין ניצחו בקרב עקב פסילה ולכן הם שמרו על התארים. קרב נוסף התקיים בין מר פרפקט ללקס לוגר. לוגר ניצח בקרב אף על פי שרגליו של פרפקט נגעו בחבלים במהלך הריתוק. קרב נוסף התקיים בין אנדרטייקר לגונזלס הענק. גונזלס נפסל, מה שהביא לניצחון של אנדרטייקר אשר איבד את הכרתו.
הקרב המרכזי של האירוע היה על אליפות ה-WWF בין האלוף ברט הארט לבין זוכה הרויאל ראמבל לשנת 1993, יוקוזונה. יוקוזונה ריתק את הארט לאחר הפרעה של מר פוג'י, שזרק מלח לעיניו של הארט, וזכה בתואר לראשונה בקריירה שלו. אחרי הניצחון של יוקוזונה, הגיע האלק הוגאן ועזר לברט הארט לצאת מהזירה. מר פוג'י, מאמנו של יוקוזונה, הציע להוגאן קרב נגד יוקוזונה על התואר והוגאן הסכים. יוקוזונה תפס את הוגאן ופוג'י זרק מלח לעיניו, אך הוגאן חמק, וכך המלח פגע בעיניו של יוקוזונה. הוגאן ביצע את מהלך הסיום שלו, הלג דרופ, ניצח תוך 22 שניות וזכה בתואר.
ביקורות

המבקרים והמעריצים נתנו ביקורות שליליות לאירוע. הביקורת השכיחה ביותר הייתה לקרב של אנדרטייקר נגד גונזלס הענק ולזכייה בתואר של האלק הוגן. כמות ההזמנות של הצפייה בתשלום והנוכחות באירועים של ה-WWF ירדו באותה שנה.
תוצאות

| מס' | תוצאות | התניות | זמן |
| --- | --- | --- | --- |
| D1 | טיטו סנטנה ניצח את פאפא שנגו | קרב יחידים | 08:00 |
| 2 | טטנקה (עם סנסיישונל שרי) ניצח את שון מייקלס (א) (עם לונה ואשון) בספירת חוץ | קרב יחידים על האליפות הבין יבשתית של ה-WWF | 18:13 |
| 3 | האחים סטיינר (ריק סטיינר וסקוט סטיינר) ניצחו את ההדשרינקרס (פאטו וסאמו) (עם אפא) | קרב זוגות | 14:22 |
| 4 | דוינק הליצן ניצח את קראש | קרב יחידים | 08:28 |
| 5 | רייזר ראמון ניצח את בוב בקלנד | קרב יחידים | 03:45 |
| 6 | כסף בע"מ (טד דיביאסי ומייק רוטונדה) ניצחו את המגה מניאקים (האלק הוגן וברוטוס ביפקייק) (עם ג'ימי הארט) בפסילה | קרב זוגות על אליפות הזוגות העולמית של ה-WWF | 18:27 |
| 7 | לקס לוגר ניצח את מר פרפקט | קרב יחידים | 10:56 |
| 8 | אנדרטייקר (עם פול ברר) ניצח את גונזלס הענק (עם הארווי וויפלמן) | קרב יחידים | 07:33 |
| 9 | יוקוזונה (עם מר פוג'י) ניצח את ברט הארט (א) | קרב יחידים על אליפות העולם במשקל כבד של ה-WWF | 08:55 |
| 10 | האלק הוגאן ניצח את יוקוזונה (א) (עם מר פוג'י) | קרב יחידים על אליפות העולם במשקל כבד של ה-WWF | 00:22 |
(א) - מתייחס למתאבק/מתאבקים שהגיעו לקרב כאלוף/אלופים D - מציין שהקרב היה קרב חושך (קרב שלא שודר בטלוויזיה)
הערות שוליים

1 2 3 4 5 6 7 8 9  תוצאות רסלמניה 9
רחוב 17 ביוני

| --- | --- |

שדרות 17 ביוני. מבט מכיוון עמוד הניצחון של ברלין לעבר שער ברנדנבורג.
 מידע כללי
 על שם:  המרד המזרח-גרמני 
 אורך:  3,580 מ' 
 הקמה
 תקופת הבנייה:  ?–1697
 מיקום
 עיר:  ברלין 
 רחובות מסתעפים:  Ernst-Reuter-Platz, Ebertstraße, Yitzhak-Rabin-Straße, Einsteinufer, Platz des 18. März, Klopstockstraße, Salzufer, Bachstraße, כיכר הכוכב הגדול, Müller-Breslau-Straße 
 קואורדינטות:  52°30′53″N 13°21′12″E﻿ / ﻿52.51472°N 13.35333°E﻿ / 52.51472; 13.35333
  מפת מיקום  מפה מפורטת   (למפת ברלין מוגדלת) רחוב 17 ביוני(למפת ברלין רגילה) רחוב 17 ביוני  he tabBackground:;tabBorder:#aaa;defaultTab:0;
 
רחוב 17 ביוני (בגרמנית: Straße des 17. Juni) הוא רחוב במרכז ברלין בירת גרמניה.
רחוב זה מהווה את המשכו לכיוון מערב של שדרת אונטר דן לינדן. הרחוב חוצה את הטירגארטן. בקצהו המזרחי נמצא שער ברנדנבורג ובקצהו המערבי נמצאת כיכר ארנסט-רוטר שבשרלוטנבורג. במרכז הרחוב נמצאת כיכר הכוכב הגדול ובמרכז עמוד הניצחון של ברלין. בקצהו המזרחי של הרחוב נמצא אנדרטת המלחמה הסובייטית שנבנתה בשנת 1945.
הרחוב משמש כאתר ההזנקה של מרתון ברלין.
היסטוריה

הדרך נסללה בשנת 1799 ושימשה הדרך הראשית לברלין מכיוון מערב, וציר הקישור המרכזי בין פרוורי מערב ברלין למרכז העיר. קודם למלחמת העולם השנייה נקראה הדרך "שארלוטנבורגר שוסה" (Charlottenburger Chaussee) מאחר שהדרך קישרה את העיר לפרוור שרלוטנבורג. בתקופת השלטון הנאצית הורחבה הדרך כחלק מציר מזרח-מערב שנבנה עבור התהלוכות הצבאיות של המפלגה הנאצית. בשלהי מלחמת העולם השנייה, במהלך הקרב על ברלין, ולאחר שהעיר הוקפה על ידי הצבא הסובייטי ובשל הארטילריה הסובייטית לא יכלו הנאצים להשתמש בשדות התעופה של ברלין, שימשה דרך זו כאתר הנחיתה העיקרי של בכירי הצבא הנאצי אשר הגיעו לפיהררבונקר.
בשנת 1953 שונה שם הרחוב לרחוב 17 ביוני על מנת לציין את מרד הפועלים של מזרח גרמניה שחל בתאריך זה.
רה-ויקטימיזציה

המונח רה-ויקטימיזציה (קורבנות חוזרת), מתאר תופעה לפיה קורבנות פשע, ניצול או התעללות, הם בעלי סיכוי סטטיסטי גבוה להיות במצבי קורבנות בהמשך. הקורבנות הנשנית עשויה להתרחש זמן קצר לאחר הפגיעה הראשונית או בשלב מאוחר יותר בבגרות, ונקשרת לעיתים קרובות עם מקרים של ניצול בילדות. התופעה רווחת במיוחד בקרב אנשים המאובחנים עם הפרעת פוסט-טראומה מורכבת (CPTSD) על רקע חשיפה לטראומה ממושכת בילדות, אך אינה מוגבלת רק לאנשים הסובלים מהפרעה זו. רה-ויקטימיזציה עלולה להתרחש אחרי אירועים טראומתיים כמו: פגיעות מיניות, אלימות פיזית או נפשית, פציעה קשה, חשיפה למלחמה,דיווח על טרור באינטרנט, חשיפה לאסונות טבע, עינוי ושבי ואירועים אחרים הגורמים לתגובות לחץ אינטנסיביות. הקורבנות החוזרת יכולה להיות באותה קטגוריה של אירוע הקורבנות הראשון (למשל, פגיעה מינית בילדות, אשר חוזרת כפגיעה מינית נוספת בבגרות) או בקטגוריה שונה (למשל, התעללות פיזית בילדות, אשר חוזרת כהידרדרות למעגל הזנות בבגרות).